Obec Kajal na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 a § 4 ods. 5 písm. a) bodu 3 zákona č. 369/1990 Zb. o obecnom zriadení v znení neskorších predpisov vydáva toto

 **V Š E O B E C N E Z Á V Ӓ Z N É N A R I A D E N I E O B C E K A J A L**

 **číslo 3/2021**

**o určení pravidiel predaja v obchode a času prevádzky služieb na území obce Kajal**

**Článok 1**

**Vymedzenie pojmov**

Pre účely tohto všeobecne záväzného nariadenia (ďalej len „VZN“ ) sa rozumie:

1. Čas predaja v obchode a čas prevádzky služieb (ďalej len „prevádzkový čas“) je časovo ohraničená časť dňa, počas ktorej je prevádzkareň v rámci výkonu podnikateľskej činnosti sprístupnená spotrebiteľom, t.j. v prevádzkarni sa v prospech spotrebiteľov vykonáva predaj tovaru alebo sú poskytované služby, v ktorej sa prevádzkuje živnosť, nie je ním priestor súvisiaci s prevádzkovaním živnosti ani technické a technologické zariadenie určené na prevádzkovanie živnosti alebo súvisiace s prevádzkovaním živnosti.
2. Nočný pokoj je čas od 22:00 do 06:00 hod. Ide o časový úsek dňa vyhradený pre zabezpečenie zdravého a nerušeného nočného pokoja a odpočinku obyvateľov obce, a to najmä na ochranu pred obťažovaním obyvateľov hlukom, hlasným alebo hlasovým zvukovým prejavom, svetlom, vibráciami a pod. nad mieru primeranú pomerom.
3. Hudobná produkcia je hudba určená na tanečnú zábavu, diskotéku, reprodukovaná technickým zariadením, živá hudba na počúvanie alebo koncertné vystúpenie, spev a pod.
4. Akustická hudba je hudba, ktorá používa hudobné nástroje, ktoré hrajú bez použitia zvukovej techniky, elektrických a elektronických nástrojov.
5. Prísluchová hudba je hudba určená na počúvanie, reprodukovaná technickým zariadením alebo akustickými prístrojmi
6. Uzavretá spoločnosť je skupina osôb, ktorá sa oprávnene zdržuje v prevádzke, a to na základe pozvania, povolenia alebo so súhlasom oprávnenej osoby (podnikateľ prevádzkovateľ, poverená osoba), pričom nejde o verejne prístupnú akciu alebo verejne prístupné poskytovanie služieb v prevádzke.
7. Prevádzkovateľ prevádzky je podnikateľ, ktorý v prevádzkarni vykonáva podnikateľskú činnosť predajom tovaru alebo poskytovaním služieb.
8. Obec vydáva toto nariadenie v záujme zachovania a dodržania verejného poriadku na území obce, v záujme zachovania podpory a ochrany zdravých podmienok a zdravého spôsobu života obyvateľov obce s prihliadnutím na uspokojenie požiadaviek podnikateľov.
9. Toto nariadenie sa nevzťahuje na ambulantný predaj a predaj tovaru a poskytovanie služieb na príležitostných trhoch.

**Článok 2**

**Určenie času predaja v obchode a času prevádzky služieb**

1. Všeobecný prevádzkový čas prevádzkarní obchodu a prevádzkarní služieb sa určuje v dňoch pondelok až nedeľa v časovom rozmedzí od 6:00 do 22:00 hod., ak nie je v odseku 4 tohto článku ustanovené inak.
2. V rámci všeobecného prevádzkového času si podnikateľ sám stanoví čas pre každú prevádzkareň.
3. Prevádzkový čas pre všetkých prevádzkarní obchodu a služieb na území obce dňa 31.12. príslušného kalendárneho roku na 1.1. nasledujúceho kalendárneho roku, počas obecných slávností a podujatí medzinárodného charakteru je neobmedzený.
4. Všeobecný prevádzkový čas prevádzkarní obchodu a prevádzkarní služieb sa odchylne od odseku 1 tohto článku upravuje nasledovne v týchto prípadoch:
5. V prevádzkarňach predaja tovaru v obchode a predajom a podávaním alebo predaja a podávania alkoholu a v prevádzkarňach služieb predajom a podávaním alebo predaja a podávania alkoholu, vo všetkých prípadoch len s akustickou alebo prísluchovou hudbou v časovom rozmedzí od 06:00 do 22:00 hod., okrem piatka a soboty, kedy sa prevádzkový čas určuje od 06:00 do 05:00 hod. nasledujúceho dňa
6. Prevádzkový čas v prevádzkarňach:
* Poskytujúcich služby prechodného ubytovania s prevahou služieb ubytovania
* S predajom tovaru a poskytujúcich služieb na čerpacích staniciach pohonných látok
* S predajom tovaru a poskytujúcich služby v obchodných domoch typu supermarket
* S predajom tovaru účelovo určených najmä ako nočné maloobchodné predajne potravín a rozličného tovaru (večierky)
* S predajom tovaru a poskytujúcich služby zdravotnícke (lekárne, predajne zdravotníckych pomôcok, ambulancie a pod. )
1. V prevádzkarňach služieb v rámci akcií pre uzavretú spoločnosť do 24:00 hod. okrem:
* Svadby a stužkovej slávnosti budúcich maturantov a pod.
* Firemné večierky
* Rodinné akcie usporadúvané v stravovacích zariadeniach s prípravou a výdajom teplej stravy

 je prevádzkový čas časovo obmedzený,

1. V prevádzkarňach s hudobnou produkciou, ktoré organizujú hudobné koncerty, diskotéky, tanečné zábavy a plesy sa stanovuje od 06:00 do 24:00 hod. okrem piatku a soboty, kedy sa prevádzkový čas určuje od 06:00 do 05:00 hod. nasledujúceho dňa.
2. Podnikateľ je povinný dodržiavať povolený prevádzkový čas, pričom v reštauračných prevádzkach prispôsobí činnosť tak, aby sa zákazníci nezdržiavali v prevádzke po uplynutí prevádzkového času.

**Článok 3**

**Prechodné ustanovenia**

1. V prípade, ak podnikateľ nemá pre prevádzkareň obchodu alebo prevádzkareň služieb stanovený prevádzkový čas v rozsahu všeobecného prevádzkového času určeného podľa podmienok uvedených v článku 2 tohto nariadenia, je povinný v lehote 30 kalendárnych dní od dňa nadobudnutia účinnosti tohto nariadenia vykonať úpravu tohto prevádzkového času podľa tohto nariadenia.
2. Prevádzkovateľ je povinný písomne ohlásiť obci Kajal prevádzkový čas alebo zmenu prevádzkového času v súlade s ustanoveniami tohto VZN najneskôr päť pracovných dní pred začatím činnosti prevádzkarne, resp. uvažovanej zmene prevádzkového času.
3. V prípade ak má prevádzkovateľ záujem o jednorazové predĺženie prevádzkového času nad rámec prevádzkového času určeného týmto nariadením, je prevádzkovateľ povinný doručiť obci Kajal písomnú žiadosť o jednorazovom predĺžení prevádzkového času, a to v dostatočnom predstihu tak, aby o tejto žiadosti mohlo rozhodnúť zastupiteľstvo na svojom najbližšom zasadnutí predchádzajúcom termínu žiadaného predĺženia. V žiadosti je prevádzkovateľ povinný určiť dôvod jednorazového predĺženia času prevádzky. Zastupiteľstvo nie je viazané rozsahom navrhovaného času predĺženia, ale môže rozhodnúť aj o inom, kratšom čase predĺženia prevádzkového času, pričom ale nie o dobu dlhšiu ako je uvedené v písomnej žiadosti prevádzkovateľa.
4. Nadobudnutím účinnosti tohto nariadenia strácajú platnosť individuálne rozhodnutia o schválení, predĺžení alebo inej zmene nočného prevádzkového času v prevádzke, ako aj VZN č. 732/2011.

 5.Porušenie ustanovení tohto nariadenia sa posudzuje ako priestupok v prípade fyzickej osoby (podľa zákona č. 372/1990 Zb. o priestupkoch) alebo ako správny delikt v prípade právnickej osoby alebo fyzickej osoby – podnikateľa (podľa § 27b ods. 1 písm. a) zákona č. 369/1990 Zb. o obecnom zriadení).

**Článok 4**

**Záverečné ustanovenia**

1. Návrh tohoto všeobecne záväzného nariadenia obce Kajal bol vyvesený dňa 5.9.2022, zvesený dňa 21.9.2022.VZN bolo schválené Obecným zastupiteľstvom Kajal dňa 28.10.2022 uznesením č.. 196/2022 s účinnosťou od 13.11.2022
2. Dňom účinnosti tohto Všeobecne záväzného nariadenia o určení pravidiel predaja v obchode a času prevádzky služieb na území obce Kajal sa zrušuje Všeobecne záväzné nariadenie číslo 732/2011 o určení pravidiel predaja v obchode a času prevádzky služieb na území obce Kajal.

 Lívia Farkasová

 starostka obce